ZAPISNIK

Sa 15. sjednice Odgajateljskog vijeća, održane dana 30.6.2021.

DNEVNI RED:

1. Usvajanje zapisnika s prethodne sjednice Odgajateljskog vijeća održane dana 18.6.2021.
2. Izvješće odgajatelja o uspjehu učenika u školi.
3. Analiza ponašanja učenika u Domu u školskoj godini 2020./21.
4. Stručno usavršavanje : VIRTUALNE UČIONICE-I. Šuljok.
5. Izvješće o sigurnosti u Domu-ravnateljica.
6. Izvješće o radu Vijeća učenika i vijeća roditelja – ravnateljica.
7. Izvješće o planiranim radovima u Domu-ravnateljica
8. Razno – ljetna škola za odgajatelje 2. I 3. Rujan 2021., robotički kamp- od 23.8 do 27.8.2021.

Dnevni red jednoglasno usvojen.

Ad1) Prihvaćen je zapisnik s prethodne sjednice Odgajateljskog vijeća održane dana 18.6.2021.

Ad2) Odgajatelji su podnijeli detaljno Izvješće o uspjehu učenika u školi sve tri odgojne skupine koje je ravnateljica Doma i prihvatila.

Ad3) Odgajatelji su izvijestili o ponašanju učenika po odgojnim skupinama. Izolirani problemi su se riješili na sjednicama Odgajateljskog vijeća i većih problema nije bilo.

Ad4) Temu VIRTUALNA UČIONICA obradila je odgajateljica I. Šuljok te je navela prednosti i mane ovog oblika rada s učenicima. Ovaj način rada odlično je poslužio u vrijeme pandemije, ali je potrebno naglasiti da tehnologija ne može biti sama sebi svrha, već je treba koristiti kao nastavno sredstvo koje učenicima koristi u ostvarenju ciljeva.

Ad5) Izvješće o sigurnosti u Domu podnijela je ravnateljica. Konstatirano je je da su nemili događaji utjecali na živote svih nas. Donijet je Protokol o postupanju u slučaju sumnje na COVID-19, specifirana su zaduženja djelatnika. Pridržavali smo se svih epidemioloških mjera od jutarnjeg i večernjeg mjerenja temperature, vođenje evidencija.

Zaključak ravnateljice je da smo bez većih posljedica prošli kroz dosadašnje razdoblje. Izrađen je Plan evakuacije te su označeni izlazi u nuždi. Određena je osoba za evakuaciju koji je stručnjak zaštite na radu kao i osobe za pružanje prve pomoći. Održana je vježba evakuacije u suradnji s vatrogasnom postrojbom.

Izvješće ravnateljice, jednoglasno je usvojeno.

Ad6) Ravnateljica je podnijela Izvješće o radu Vijeća učenika i Vijeća roditelja te navela projekte Vijeća učenika. Posebno je izdvojila projekt pod nazivom „ Sretna bubamara“ koji je počeo na prijedlog učenice, a prihvatili su ga i djelatnici koji su pomagali prilikom realizacije. IdejaPrijekta je da se osnaži društvena odgovornost svih nas. Nakon završenog Projekta ostala su tri trajna djela u dvorištu Doma.

Ad7) Ravnateljica je iznijela plan radova za za kratkoročni period. RTadovi su već počeli na pripremi STREET WORKOUT PARKU. U tijeku je proces jednostavne nabave za izgradnju novog domskog igrališta.

Nabrojene su nabavke u prethodnom razdoblju.